CELEX: 62014CN0558
Language: sk
Date: 2014-12-05 00:00:00
Title: Vec C-558/14: Návrh na začatie prejudiciálneho konania, ktorý podal Tribunal Superior de Justicia de Comunidad Autonóma del País Vasco (Španielsko) 5. decembra 2014 – Mimoun Khachab/Delegación de Gobierno en Álava

9.2.2015   
            
            
               SK
            
            
               Úradný vestník Európskej únie
            
            
               C 46/31
            
         Návrh na začatie prejudiciálneho konania, ktorý podal Tribunal Superior de Justicia de Comunidad Autonóma del País Vasco (Španielsko) 5. decembra 2014 – Mimoun Khachab/Delegación de Gobierno en Álava
   (Vec C-558/14)
   (2015/C 046/36)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Superior de Justicia de Comunidad Autonóma del País Vasco
   
      Účastníci konania pred vnútroštátnym súdom
   
   
      Žalobca: Mimoun Khachab
   
      Žalovaný: Delegación de Gobierno en Álava
   
      Prejudiciálna otázka
   
   Má sa článok 7 ods. 1 písm. c) smernice Rady 2003/86/ES (1) z 22. septembra 2003 o práve na zlúčenie rodiny vykladať v tom zmysle, že bráni vnútroštátnej právnej úprave, o akú ide v konaní vo veci samej, ktorá umožňuje zamietnuť žiadosť o zlúčenie rodiny z dôvodu, že garant nemá trvalé a pravidelné príjmy, ktoré sú dostatočné na to, aby uživil seba a svojich rodinných príslušníkov, na základe posúdenia budúceho vývoja, ktoré uskutočnia vnútroštátne orgány, pokiaľ ide o pravdepodobnosť zachovania finančných prostriedkov počas roka nasledujúceho po dni podania žiadosti, a na základe vývoja týchto prostriedkov za šesť mesiacov pred týmto okamihom?
   
      (1)  Ú. v. EÚ L 251, s. 12; Mim. vyd. 19/006, s. 224.